runetrust/blame-folketinget-dk huggingface dataset:
Jørn Dohrmann (DF), 2012-02-29:
Jeg tror, at ministeren er fuldstændig enig i, at det, det gælder om, er at udrydde rotterne; det er at se, om vi kan sætte en fælde op som den her Wise Trap, som er lanceret, og som jo egentlig ganske effektivt slår rotterne ihjel.
Per Clausen (EL), 2013-04-25:
Jeg skal ikke afvise, at der sidder folk i Folketinget, der ikke kan forstå den afgrundsdybe forskel på, at man får gjort sin arbejdstid op efter en måned i stedet for efter et år, men jeg kan forsikre om, at Finansministeriet og KL godt kender den forskel, og det er derfor, at det er så vigtigt for dem, at det bliver på den måde, som det er foreslået her.
Tom Behnke (FRI), 2000-01-26:
Det andet argument er, at Børnerådet i sit debatoplæg: »Seksuelt misbrug af børn - Børnerådets forslag til national strategi«, foreslår, at man laver et register, som ikke har nogen deadline, som ikke har nogen slettefrister, men hvor de pågældende bliver stående, om jeg så må sige, til evig tid, således at man ikke har en forældelsesfrist for, hvornår man skal slette dem af registret.
Troels Lund Poulsen (V), 2008-04-23:
Det er også derfor, at vi stort set daglig ser mange gå rundt med muleposer, og derfor synes jeg sådan set, man må anerkende, at hvis USA har en præsident, på hvis ranch energiforbruget - og igen: Jeg har ikke været på den meget berømte ranch - dækkes af vedvarende energi, må man da kvittere for det. Jeg må sige, at jeg synes, det er meget lavt, at Socialdemokraterne ikke engang vil anerkende, at det er vigtigt, at der er en sammenhæng mellem, hvad man gør, og hvad man siger.
Charlotte Fischer (RV), 2007-04-24:
Det ene spørgsmål drejer sig om at finde ud af i forbindelse med de objektive kriterier, som også er blevet nævnt i et svar til Folketinget tidligere, og som man lægger til grund, når man skal vurdere, om man skal give autorisation: Lever SOSU-assistenterne op til de objektive kriterier i dag?
Nicolai Wammen (S), 2019-10-22:
Det eneste sted, man rent faktisk har lavet den manøvre uden at fortælle, hvordan det skulle foregå, var faktisk i forbindelse med en aftale, der blev lavet under den tidligere regering, hvor fru Sophie Løhde måske ovenikøbet sad med ved bordet, og her sagde man, at man lige kunne finde 200 mio. kr., uden at man så i øvrigt angav, hvordan det skulle gøres.
Kristian Jensen (V), 2009-04-14:
Jeg mener, at det er en naturlig konsekvens af, at vi nu snart har været medlem af EU i 36 år plus det faktum, at vi ved at lave en ordning med EU-nummerplader indfører en forenkling for de borgere, der måtte vælge at køre uden for Danmarks grænser, fordi de med EU-nummerpladen har et nationalt kendetegn, nemlig DK-markeringen yderst til venstre, der gør, at de ikke behøver et yderligere nationalt kendetegn.
Bendt Bendtsen (KF), 2002-05-08:
hårdt ned på bilproducenter, der forsøger at hindre parallelimport, og bilproducenter vil bl.a. på den baggrund ikke kunne opretholde de nuværende prisforskelle mellem landene. Jeg kan sige, at folkevognsfabrikkerne blev i 2000 pålagt en bøde på ca. 700 mio. kr. for at hindre parallelimport.
Kaare Dybvad (S), 2017-02-02:
Jeg vil gerne gøre mig lidt klog på det og sige, at jeg ikke tror, man i pris får det samme for en kvadratmeter bolig, der ligger op til en motorvej med 25.000 biler i døgnet, som man gør på en kvadratmeter bolig, der ligger ud til et grønt areal.
Morten Bødskov (S), 2012-06-06:
Med hensyn til den del af forespørgslen, der vedrører besvarelse af folketingsspørgsmål, vil jeg sige, at det generelt er regeringens opfattelse, at en ansvarsfuld regering bør være optaget af at fremme Folketingets muligheder for at kontrollere regeringens embedsførelse.
Peter Kofod (DF), 2025-03-11:
Det var jo bl.a. de problemstillinger, der gjorde, at vi tog det med til en finanslovsforhandling; det var jo bl.a. de input, der kom fra mange af vores byrådsmedlemmer, som sagde: Her er en dagsorden, som vi godt kunne tænke os at I tog mere alvorligt på Christiansborg.
Arne Melchior (CD), 1999-01-14:
Jeg vil antage, at det ville være til gavn for borgernes forståelse af deres retsstilling og af de regler, der skal følges i sådanne tilfælde, hvis vi fik én fælles ekspropriationslov. Jeg vil anmode ministeren om sammen med de pågældende kolleger i regeringen at nedsætte et lille bitte hurtigt udvalg, der ser på, om det ikke ville være en hensigtsmæssig praksis og for alle en gavnlig ændring at lave en sådan samlet lov.
Søren Egge Rasmussen (EL), 2019-03-13:
Kan ministeren se nogle muligheder i, at vi kunne øremærke nogle af de her indtægter fra flyafgifter, sådan at vi kom frem til, at vi fik fremmet en anden type kollektiv transport, som er langt mere bæredygtig, og at det kunne give et løft til, hvordan man kunne sikre en større mobilitet i Europa?
Charlotte Antonsen (V), 2001-03-21:
Det fremgår af traktaten, at den kun kan ændres med enstemmighed, ergo har Danmark mulighed for at sige nej, hvis det er det, vi ønsker os. Jeg har nu svært ved så at forestille mig, at et flertal her efter nogle lange forhandlinger kunne finde på at sige nej, men selvfølgelig kan vi det formelt, og derfor vil det være det rene enhedslistepjat, hvis vi skulle til at lave et eller andet ændringsforslag eller en vedhæftelse, eller hvad det er, hr. Keld Albrechtsen ønsker.
Pernille Rosenkrantz-Theil (S), 2023-05-26:
Måden at gribe det an på, hvis man ligesom kan nikke til den analyse, er jo så ikke at sige: Vi ved godt, at lovgivningen ikke er så moden; til gengæld kommer vi og slår dem, vi har bedt om at administrere lovgivningen, i hovedet, hvis ikke de gør det ordentligt.
Per Clausen (EL), 2010-03-05:
For kun hvis man søger grønne løsninger, kun hvis man søger løsninger i forbindelse med besparelser på energi, kun hvis man søger løsninger, hvor man satser på vedvarende energi, sikrer man, at vi i fremtiden får gode muligheder for at skabe ordentlige vilkår for borgerne i det her land.
Helge Adam Møller (KF), 2004-02-06:
at hvis det grønlandske hjemmestyre kunne komme i morgen og sige, at de lige har 400 mio. kr., og at de godt vil hjælpe med at få bygget en institution i Nuuk eller Ammassalik eller et andet sted, så ville det hjælpe noget, men det har jeg ikke hørt.
Elisabeth Arnold (RV), 1997-12-10:
Hvis man har et firma, der ligger i en lokal kommune - det gør sådan nogle jo altid, de ligger jo altid et eller andet sted - og hvis de er af en størrelsesorden og en internationaliseringsgrad, som gør, at de bør lignes centralt, jamen så kan man jo ikke samtidig tilgodese nærhedsprincippet.
Pelle Dragsted (EL), 2015-12-04:
Jeg synes, det er helt fint at bruge afgifter til at forsøge at fremme en adfærd, når vi har problemer, der er så presserende som klimaforandringen, og når vi har problemer, som er så presserende, at vi har mennesker, hundredvis af mennesker, som dør af partikelforurening.
Finn Sørensen (EL), 2012-05-15:
Så kan jeg gentage det spørgsmål, jeg stillede før, og som jeg ikke fik svar på – og det er fair nok, for jeg stillede måske lidt for mange spørgsmål – altså om ordføreren tror, at det gavner de unges muligheder for at få beskæftigelse og uddannelse, hvis man skærer ned i kontanthjælpen.
Inge Refshauge (DF), 1998-06-12:
Nu, da vi har sundhedsministeren i tale, kunne vi i Dansk Folkeparti godt tænke os at få et svar på, om ikke netop de svageste, de, der har været udsat for at komme i klemme i sundhedssystemet, ikke skulle have en ordentlig behandling. Her tænker jeg især på Boneloc-sagen eller nærmere -skandalen.
Torsten Schack Pedersen (V), 2011-12-19:
Det eksempel, vi har fra Jyllands-Posten i dag, er hentet i Brønderslev, og jeg ved ikke helt, hvor mange eksempler der skal til, før der vil være folketingsmedlemmer i regeringspartierne og i Enhedslisten, der besinder sig og tænker på, at der må være en grænse for, hvor mange arbejdspladser den her regering skal eksportere ud af landet.
Louise Frevert (DF), 2006-03-21:
Jeg var ikke klar over, at det decideret var barselorloven, fru Lone Dybkjær hentydede til, men jeg skal da sige, at vi er meget tilfredse med den barselorlovsordning, som vi selv har været med til at vedtage, fordi den giver forældrene mulighed for selv at bestemme, hvordan de vil fordele barselorloven.
Helle Thorning-Schmidt (S), 2014-04-08:
Det vil sige, at vi har en lovgivning, som er utrolig vanskelig at administrere i praksis, og det gør vi nu noget ved, men selvfølgelig har vi stadig høje ambitioner, når det handler om vores vandmiljø generelt, og vi har i øvrigt også en EU-lovgivning, som vi skal leve op til på det her punkt.
Sigurd Agersnap (SF), 2023-04-20:
Det er klart, at hvis man arbejder med rutebilletter, vil det blive administrativt tungt, men hvis man i stedet køber det elektroniske udstyr, som Sund & Bælt, der skal administrere ordningen, forudsætter og forventer at langt de fleste vil købe, kan det anskaffes for 1.000 kr., og det har meget små løbende administrationsomkostninger.
Jeppe Bruus (S), 2019-11-14:
Og det er ikke bare i forhold til EU-Domstolen, men faktisk også i forhold til den linje, som Kommissionen også en gang imellem lægger, og hele diskussionen om, hvad det egentlig er for nogle rettigheder, der skal være gældende på både arbejdsmarkedet og det sociale område, og hvordan det konflikter med målet om at have et stærkt indre marked.
Peder Hvelplund (EL), 2022-01-20:
Jeg har bare lige et godt råd til den konservative ordfører: Hvis man er i tvivl om, om et parti har bevæget sig i en anden retning, er det jo muligt at rette henvendelse til det parti og så spørge, om der var mulighed for at presse en politisk løsning igennem.
Kristian Thulesen Dahl (DF), 2000-08-24:
Lige så vel som når der kommer et forhandlingsudvalg herned og diskuterer selvbestemmelse, så er det også spørgsmålet - der laves meningsmålinger på det - om færingerne i virkeligheden under de vilkår, der nu kan blive gældende, ønsker reel selvbestemmelse. Det er jo derfor, jeg siger: Jamen så lad os da spørge
Line Barfod (EL), 2004-06-03:
De Konservative vil jo gerne fremstå som et parti med en social bevidsthed, og derfor vil jeg gerne høre, hvordan den konservative ordfører har det med, at De Konservative i regeringsperioden har været med til at skære ned for nogle af dem, der har allermindst i forvejen, og at der faktisk er børnefamilier, der mister flere hundrede kroner om måneden, at man skærer så meget ned på kontanthjælp og andre ydelser, at Rådet for Socialt Udsatte og flere andre nu taler om, at fattigdommen for alvor begynder at brede sig i Danmark, taler om børnefamilier, der ikke har råd til at købe tøj til deres børn osv. Hvordan har De Konservative det med, at man har et regeringsansvar for, at den situation opstår i Danmark?
Kim Valentin (V), 2024-10-24:
Det er jo netop, fordi man ikke ønsker at være med i at skabe en arbejdspligt for mennesker, som er på randen af arbejdsmarkedet, men som man med nogle effekter som virksomhedspraktik, uddannelse eller nyttejob netop kan give et lille skub i den rigtige retning til at komme ind på det rigtige arbejdsmarked.
Hanne Severinsen (V), 2001-03-13:
Så er der spørgsmålet om tæringen, men det skal jeg måske stille nogle spørgsmål om, for jeg synes, det er ret vigtigt og lidt ærgerligt, men selvfølgelig lidt post festum, hvis man kunne have undgået at lave sådan en hurtig afvikling, for forskningsmæssigt ville det have været bedre, hvis det kunne have fortsat i nogle år.
Flemming Hansen (KF), 2004-01-23:
Jeg er også glad for, at flere partier, endog partier, vi normalt ikke stemmer sammen med, f.eks. hr. Keld Albrechtsens, udtrykte glæde over, at der har været en bred teknisk gennemgang af problemerne på ordførermøder ovre hos mig, og det har der naturligvis været for alle partier.
Bendt Bendtsen (KF), 2001-12-12:
Så kan jeg sige til fru Anne Baastrup, at det er vigtigt, når vi nu taler om yderkantsområder i Danmark, at infrastrukturen er i orden, og så kan jeg være en lille smule beklemt ved, at SF og hermed også fru Anne Baastrup ikke stemte for motorvejen til Svendborg.
Monika Rubin (M), 2024-11-22:
Nej, i bedste fald gør det faktisk, at der vil være flere, der tager stilling til organdonation, og det vil gøre, at der er flere organdonorer, som kan hjælpe med at give livet videre, når de dør, fordi de har taget stilling og står på den her organdonationsliste.
Christian Juhl (EL), 2016-05-31:
Så kan jeg til gengæld sige, at det er et enigt Folketing, der har lavet forslaget til vedtagelse, nemlig Socialdemokratiet, Dansk Folkeparti, Venstre, Radikale Venstre, Konservative, Liberal Alliance, SF, Alternativet, IA, Tjóðveldi, Javnaðarflokkurin og så Enhedslisten.
Magnus Heunicke (S), 2010-03-15:
Jeg vil ikke undlade at nævne, at med vedtagelsen i det her forår af det her vejstykke, mangler vi faktisk kun et enkelt projekt, som Folketinget har arvet fra de gamle amter, og det er omfartsvejen nord om Næstved, som lykkeligvis også er blevet vedtaget af forligskredsen, og som også skal behandles.
Mette Frederiksen (S), 2020-11-25:
Ingen af os havde forestillet sig, at det netop skulle være på vores vagt, at vi måtte indføre forsamlingsforbud, påbud om mundbind, bede folk om at se så få mennesker som muligt, aflive millioner af mink; ingen af os er gået ind i politik af den her årsag, men det er os, der har ansvaret.
Josephine Fock (ALT), 2018-09-06:
Altså, det vi jo gør i Alternativets finansiering af det regeringsprogram, vi er kommet med, er jo, at vi faktisk afsætter 80 mia. kr. til den grønne omstilling, og det vil sige 20 mia. kr. om året, og det betyder, at vi rigtig gerne vil rette op på de områder, som Enhedslistens ordfører nævner her.
Kim Behnke (FP), 1998-12-17:
En af de ting, som undrer os i Fremskridtspartiet, er, at når vi så endelig får lagt tingene frem til vedtagelse og vi får partierne og medlemmerne til at stemme for nogle fornuftige afgørelser, er man meget hurtig til at løbe fra det. Da Fremskridtspartiet den 25. juni i år, altså her i 1998, fremsatte et forslag til vedtagelse under afslutningsdebatten, var det et enigt Folketing, der stemte for, at kommunernes indsats med hensyn til at yde praktisk bistand til ældre i hjemmet skulle gøres bedre, om nødvendigt ved lovgivning.
Jørgen Arbo-Bæhr (EL), 2006-02-09:
Enhedslistens opfattelse er, at det ligger lige til højrebenet at se på den regulering af overførselsindkomster, som finder sted hvert år, og som medfører, at folk på kontanthjælp, arbejdsløshedsdagpenge, sygedagpenge, førtidspension og folkepension hvert fald halter længere og længere bagud i forhold til den almindelige indkomstudvikling.
Pernille Schnoor (ALT), 2017-02-03:
Som samfund har vi en fælles forpligtelse til at sikre, at systemet kan håndtere psykisk syge personer, også dem, der er for raske til at være indlagt, men for syge til at bo for sig selv eller opholde sig på de bosteder, der tager imod dem efter udskrivelsen.
Ole Sohn (SF), 1999-04-15:
Jeg håber, regeringen får ret i, at de kan få lavet den sammenligning, men indtil da mener jeg faktisk, at det er rimeligt, at vi fra dansk side satser på at give organisationerne den opgave at bidrage til at sikre, at DIS-loven ændres, så den bringes i overensstemmelse med konventionerne.
Simon Kollerup (S), 2022-01-26:
Nu vil jeg bare endnu en gang gøre opmærksom på, at den vurdering, jeg lægger frem i dag, er en vurdering, som jeg deler med Dansk Industri: at det her generelt ikke truer virksomhederne på livet, og at det er forventningen, at det er et midlertidigt fænomen.
Jette Gottlieb (EL), 2020-12-01:
De var efterspurgte som pedeller og som viceværter osv. osv., men det korte af det lange er, at det betyder, at de så samtidig mister muligheden for at søge seniorpension på baggrund af det arbejde, som de havde før, så de bliver bedømt efter det nye job og ikke efter det gamle job.
Martin Henriksen (DF), 2006-12-01:
Jeg spurgte førhen familieministeren, om Det Konservative Folkeparti internt i regeringen arbejdede på at få lavet den lovgivning om, som blev vedtaget her i sidste folketingssamling om, at lesbiske skulle have ret til kunstig befrugtning på skatteborgernes regning, og så kunne jeg egentlig godt forstå på familieministeren, at han selvfølgelig, fordi han er minister, ikke kan komme nærmere ind på det, fordi han jo har et loyalitetsforhold til det andet regeringsparti, regeringspartneren.
Mette Frederiksen (S), 2010-04-20:
Ideen er, at ekspertudvalget skal fremlægge de forskellige modeller, der vil kunne danne grundlag for en fattigdomsgrænse, og derfor er det vores forslag, at udvalgets arbejde både skal indeholde spørgsmål om afsavn som konsekvens af fattigdom, rådighedsbeløbsvurderinger, relative og absolutte fattigdomsvurderinger, og at ekspertudvalget skal forholde sig til konsekvenserne af kortvarig og langvarig fattigdom samt ikke mindst konsekvenserne for de børn, der oplever den.
Per Clausen (EL), 2012-10-04:
Jeg synes faktisk, det ville være langt klogere, hvis man prøvede se det som en helhed og fokuserede meget mere på udvikling af medarbejderne, medarbejdernes kompetence, medarbejdernes engagement i det arbejde, der foregår, indflydelse til medarbejderne, altså se, om der lå en mulighed for at udvikle produktiviteten.
Gitte Lillelund Bech (V), 2005-05-17:
Er den løsning, hr. Frank Aaen foreslår her, ikke bare en løsning, som er fuldstændig magen til den med, hr. Frank Aaen stod og demonstrerede nede på Slotspladsen, hvor han ventede på, at hvis man demonstrerede længe nok, så kunne det godt være, at Saddam Hussein faldt ned af sin trone?
Jacob Buksti (S), 2002-04-10:
Jeg må forstå skatteministerens svar sådan, at skatteministeren bekræfter de udtalelser, skatteministeren er kommet med til dagbladet Politiken, hvor skatteministeren altså siger, at det er en fordel for Danmark med de høje bilafgifter i forbindelse med implementering af det her system, og at skatteministeren samtidig siger her, at af hensyn til den ansvarlige økonomiske politik er der ikke råderum til at sætte bilafgifterne ned.
Jette Bergenholz Bautrup (S), 2002-12-04:
Det kan undre mig, at man her fra Folketinget, fra regeringen med støtte fra Dansk Folkeparti har vedtaget at tage tre fjerdedele af tilskuddet for bl.a. daghøjskoler, for så må man jo vide, at så lukker man nogle daghøjskoler.
Pia Gjellerup (S), 2001-05-15:
Men vi har faktisk konkurrencedygtige rammebetingelser, og det har vi i øvrigt fået syn for sagn for i dag, idet en international virksomhed har valgt at slå sig ned her efter at have undersøgt meget nøje, hvordan forholdene er i de øvrige lande i Europa.
Morten Bødskov (S), 2018-04-19:
For er der noget, vi er imod, så er det parallelsamfund, der får lov til at florere, så er det, at miljøer blomstrer, hvor værdier, som vi har brugt årtier på at bekæmpe, fordi vi ønskede, at alle skulle have del i de rettigheder og pligter, som vores samfund bygger på, florerer.
Peter Christensen (V), 2011-06-14:
Med hensyn til de økonomiske planer har vi sådan set både i forhold til 2010-planen, 2015-planen og også den seneste, vi har vedtaget, nemlig 2020-planen, haft den tilgang, at når vi laver en fremskrivning, går vi også ind og viser, hvordan vi skaber holdbarhed i forholdet mellem indtægter og udgifter.
Anna-Marie Hansen (S), 1998-01-21:
Jeg mener selv, det er et stort fremskridt for ufrivilligt barnløse, at vi har en lov om kunstig befrugtning, der tager ufrivillig barnløshed alvorligt, men jeg vil samtidig afvise at gøre barnet til et forbrugsgode og placere barnet som et rettighedsobjekt.
Anders Fogh Rasmussen (V), 2002-11-27:
Tværtimod er det sådan, at præsident Bush inviterede generalsekretæren til et møde i Det Hvide Hus få dage efter vedtagelsen af resolution 1441, og ved den lejlighed udtalte præsidenten bl.a., at han var taknemlig for generalsekretærens lederskab, og at FN havde levet op til sit ansvar.
Jan Trøjborg (S), 2000-10-25:
Det er fuldstændig umuligt at finde hverken hoved eller hale på de spørgsmål, der stilles, hverken de skriftlige eller de, der stilles her i salen. Dernæst vil jeg gerne sige til hr. Arne Melchior: Naturligvis vil jeg meget gerne tage afstand fra et kollektivt verbalt angreb på en hel folkegruppe.
Keld Albrechtsen (EL), 2003-02-25:
med, at vi fra Enhedslistens side tillagde den her idé utrolig stor vægt af to årsager: dels af hensyn til det fødevarepolitiske, dels af hensyn til det socialpolitiske, for ideen har jo både en økologisk og sundhedspolitisk vinkel og en socialpolitisk vinkel, nemlig at sikre, at også børn fra de familier, der har det vanskeligt, kan få valget om god kost.
Thorkild Simonsen (S), 2000-02-02:
Den pågældende frafaldt den 23. november 1999 sin asylansøgning, da han ønskede at vende tilbage til Kosovo, og fra det tidspunkt af er sagen i og for sig ikke min. Udsendelse af spontane asylsøgere, der har frafaldet deres asylansøgninger, forestås som bekendt af Rigspolitiet.
Lars Barfoed (KF), 2003-12-12:
Til hr. Arne Toft vil jeg sige, at grundlæggende må det jo være sådan, at vindmølleindustrien ligesom alle andre industrier bevæger sig over på markedsøkonomiske vilkår, for det er nu engang den måde, hvorpå også energisektoren i den sidste ende kommer til at fungere
Keld Albrechtsen (EL), 2003-04-08:
Men jeg er enig i, at vi skal væbne os til at håndtere det problem, og sørge for, at vores faglige system i Danmark kan håndtere det, og der mangler jeg hr. Thulesen Dahls melding om, at det er han også indstillet på, og at det er den egentlige løsning, og at det er den tredje vej, som hr. Thulesen Dahl havde overset i første omgang.
Per Stig Møller (KF), 2002-01-09:
Der vil jeg også lige erindre om, at jeg faktisk i to omgange i juletiden orienterede alle Nævnets udenrigspolitiske ordførere om situationen, så jeg synes faktisk, vi har sørget for at holde Folketinget tæt orienteret. Med hensyn til nødvendigheden af beslutningen før jul, så var den nødvendig.
Lars Barfoed (KF), 2003-05-20:
Dette skridt, altså med at modernisere dankortet til et chipkort, skal naturligvis finansieres, og der er ikke den rationaliseringsgevinst at hente, som der var, da man introducerede dankortet i sin tid, den er som sagt allerede hentet ind, og derfor skal man altså finde en måde at skabe en betaling for udvikling af dankortet på.
Torsten Gejl (ALT), 2022-11-29:
Hvis man skal komme med et bud på, hvornår det er allermest uhensigtsmæssigt at gennemtvinge et valg, må det være ved Folketingets åbning, især efter et forår, hvor man har lavet 80 aftaler, der skal vedtages i Folketinget i efteråret.
Per Clausen (EL), 2011-02-22:
Jeg er enig med fru Malene Aamund i, at der kan være meget stort behov for at kigge på medbestemmelse til ansatte og studerende på universiteterne, ikke mindst fordi vi jo igennem de senere år har set, hvordan den enstrengede ledelsesstruktur, man har haft, har ført til, at der er blevet ført ressourcer væk fra forskning og undervisning.
Karin Liltorp (ALT), 2025-12-05:
Der står jo netop i høringssvarene, at det også kommer til at omfatte retspsykiatriske patienter, og at det også kommer til at omfatte nogle, der har mentale funktionsnedsættelser, og det er netop derfor, de gør opmærksom på, at det kommer til at ramme unødigt hårdt.
Poul Andersen (S), 1998-10-27:
Lovforslagene bærer tydeligt præg af en lang række bemyndigelser, men vi føler også, at det netop her er utrolig rigtigt at have bemyndigelser til ministeren, der så gennem Søfartsstyrelsen netop får smidiggjort det daglige arbejde både med håndteringen af tilsynet med skibe og med håndteringen af godkendelser, også når vi ser på uddannelsesområdet osv.
Søren Pape Poulsen (KF), 2017-11-24:
Så er der et tiltag, der er med her i dag, og så har vi i øvrigt tilladt os at tage os tid til at tale med nogle af interessenterne på det område, for jeg synes faktisk, det er vigtigt at lytte til, hvad det er, de mennesker, der arbejder med det her til daglig, siger.
Søren Espersen (DF), 2012-03-02:
Det er simpelt hen et spørgsmål om konstante avisrygter, avisartikler, myter og beskyldninger imod en af Danmarks ministre, der gør, at vi føler, det er et problem, ikke alene for regeringen – det kunne være det samme, det har vi sådan set ikke nogen problemer med, altså at regeringen har problemer, det er kun fint – men også for Danmarks anseelse, at der hele tiden er store avisartikler, velbegrundede avisartikler, der fortæller, at en af dronningens ministre måske har modtaget ulovlige penge.